Pink Floyd: Live at Pompeii

Pink Floyd: Live at Pompeii je záznam koncertu britskej rockovej skupiny Pink Floyd, ktorá v októbri 1971 odohrala koncert bez divákov v antickom amfiteátri v talianskych Pompejach. Film režíroval Adrian Maben a v kinách sa objavil v septembri 1972. Neskôr bol vydaný na VHS, laserdiscu a DVD.

Vznik filmu 
V Pompejach boli natočené iba skladby „Echoes“, „A Saucerful of Secrets“ a „One of These Days“. Natáčanie tohto koncertu v pompejskom amfiteátri v pozadí so sopkou Vezuv, ktorého diváci boli iba technici filmovej spoločnosti, sa konalo od 4. do 7. októbra 1971. Ostatné skladby vznikli v parížskom štúdiu, kde skupina odohrala ostatné piesne osvetlená reflektormi, či pred projekciou Pompejov. Zábery v Paríži vznikli na prelome rokov 1971 a 1972 a je možné ich rozoznať absenciou fúzov kláviristu Ricka Wrighta.

Vydanie 
Film Pink Floyd: Live at Pompeii bol vydaný v niekoľkých verziách. Pôvodná verzia s dĺžkou, približne, 60 minút, ktorá bola v roku 1972 distribuovaná do kín, obsahuje iba koncert z Pompejov a zábery z parížskeho štúdia. Neskôr sa objavila ako bonus na DVD vydaní filmu.

Verzia s dĺžkou 80 minút bola zverejnená v roku 1974 a kombinuje pôvodný koncert so zábermi zo štúdií Abbey Road (vrátane rozhovoru s členmi kapely), kde skupina nahráva album The Dark Side of the Moon. Tieto zábery, ktoré vznikli v januári 1973, sa nachádzajú medzi jednotlivými skladbami z Pompejov a sú pomerne unikátne. Táto verzia filmu bola v roku 1980 vydaná na VHS a laserdiscu.

Pre vydanie filmu na DVD v roku 2003 vznikol takzvaný režisérsky zostrih (Director's Cut) s dĺžkou 92 minút. Ide o rozšírenú verziu so zábermi z Abbey Road Studios, ktorá je doplnená o počítačovú grafiku vesmíru, Pompeje a ďalšími zábermi zo štúdií v Abbey Road a vesmírnej lodi Apollo.

Zoznam skladieb

Pôvodný film (1972) 
 „Intro Song“
 „Echoes, Part 1“
 „Careful with That Axe, Eugene“
 „A Saucerful of Secrets“
 „One of These Days“
 „Set the Controls for the Heart of the Sun“
 „Mademoiselle Nobs“
 „Echoes, Part 2“

Rozšírená verzia z roku 1974 
 „Intro Song“
 „Echoes, Part 1“
 „On the Run“ (zábery zo štúdií)
 „Careful with That Axe, Eugene“
 „A Saucerful of Secrets“
 „Us and Them“ (zábery zo štúdií)
 „One of These Days“
 „Set the Controls for the Heart of the Sun“
 „Brain Damage“ (zábery zo štúdií)
 „Mademoiselle Nobs“
 „Echoes, Part 2“

Režisérsky zostrih (DVD z roku 2003) 
 „Echoes, Part 1“
 „On the Run“ (zábery zo štúdií)
 „Careful with That Axe, Eugene“
 „A Saucerful of Secrets“
 „Us and Them“ (zábery zo štúdií)
 „One of These Days“
 „Mademoiselle Nobs“
 „Brain Damage“ (zábery zo štúdií)
 „Set the Controls for the Heart of the Sun“
 „Echoes, Part 2“

Obsadenie 
 Pink Floyd:
 David Gilmour – gitara, spev
 Roger Waters – basgitara, gong, vokály, spev
 Rick Wright – klávesy, vokály
 Nick Mason – bicie
 pes Mademoiselle Nobs – vytie v rovnomennej skladbe

Zdroj 

Britské filmy
Filmy z 1972
Hudobné filmy 
Pink Floyd